****

**DATA**:

**CLASA**: a III-a

**UNITATEA ŞCOLARĂ:** Școala Gimnazială nr.

**Prof.înv.primar:**

**ARIA CURICULARĂ**: Limbă şi comunicare

**DISCIPLINA**: Limba şi literatura română

**UNITATEA DE ÎNVĂȚARE:** “Universul meu”

**TITLUL LECŢIEI**: “Substantivul”

**TIPUL LECŢIEI**: Însuşire de cunoştinţe

**Durata: 45 de minute**

**COMPETENŢE SPECIFICE:**

1.2. Deducerea sensului unui cuvânt prin raportare la mesajul audiat în contexte de comunicare familiar

1.4. Manifestarea curiozităţii faţă de diverse tipuri de mesaje în contexte familiare;

3.3. Formularea unei păreri despre o povestire/personajele acesteia

**OBIECTIVE OPERAŢIONALE**: La sfârşitul lecţiei, elevii vor fi capabili:

O1 – să enunţe definiţia substantivului; obiectivul se va considera realizat dacă fiecare elev va enunța definiția substamtivului;

O2 – să identifice în propoziţiile din textul dat, substantivul ; obiectivul se va considera realizat dacă fiecare copil va identifica cel puțin două substantive;

O3 – să dea exemple de substantive care denumesc : fiinţe , lucruri , fenomene ale naturii ; obiectivul se va considera realizat dacă fiecare elev va identifica cel puțin un substantiv din fiecare categorie;

O4 - să alcătuiască propoziţii respectând cerinţele date; obiectivul se va considera realizat daca fiecare copil va alcătui o propoziție respectând cerințele date.

**RESURSE:**

1. **Metodologice**

***Metode şi procedee didactice*** : conversaţia, explicaţia, descoperirea dirijată, exerciţiul, jocul didactic, observația .

***Mijloace de învățământ și materiale didactice***: videoproiector, fişe de muncă independentă, fișă text suport, calculator, caiet de lucru

***Forme de organizare***: frontal, individual, pe grupe;

**RESURSE UMANE**: clasa are un număr de 22 elevi, care se caracterizează printr-o dezvoltare psihică și fizică corespunzătoare vârstei.

**FORME ȘI TEHNICI DE EVALUARE**: seturi de întrebări pentru evaluare orală, observarea sistematică, aprecieri verbale, evaluare formativă scrisă.

**BIBLIOGRAFIE**:

* Anexa nr. 2 la ordinul ministrului educației naționale nr. 5003 / 02.12.2014

MINISTERUL EDUCAȚIEI NAȚIONALE - Programa școlară pentru disciplina LIMBA ȘI LITERATURA ROMÂNĂ, Clasa a III-a București, 2014;

Manualul de Limba și literatura română, clasa a III-a, Editura Ars Libri;

* Vasile Molan, *Metodica predării limbii române în clasele primare*, Editura Miniped, Bucureşti, 2014.
* Şerdean, Ioan - *Didactica limbii şi literaturii române pentru învăţământul primar*, Editura Corint, Bucureşti, 2003
* Gabriela Bărbulescu, Daniela Beșliu, *Metodica predării limbii și literaturii române în învățământul primar*, Editura Corint, București, 2009;

**DESFĂŞURAREA LECŢIEI**

|  |  |  |  |  |  |  |
| --- | --- | --- | --- | --- | --- | --- |
| **SECVENŢELE**  **LECŢIEI** | **OB.**  **OP.** | Activități instructiv-educative | STRATEGIA DIDACTICĂ | | | EVALUARE |
| **METODE ŞI PROCEDEE** | **RESURSE MATERIALE** | **Forme de organizare** | Forme de evaluare |
| **Moment organizatoric**  1 min. |  | * Asigurarea condiţiilor optime pentru desfăşurarea lecţiei; * Liniștea bunei desfășurări a lecției; * Prezența; * Asigurarea funcționării echpamentelor audio și video. | Conversaţia | Materiale necesare lecţiei | **Moment organizatoric**  1 min. |  |
| ***2.Reactualizarea***  ***cunoştinţelor***  ***dobândite anterior***  ***5 min.*** |  | * Se verifică tema atât din punct de vedere calitativ cât şi cantitativ.   Să ne amintim ! – activitate frontal  Reactualizarea cunoștințelor se realizează cu ajutorul unui PPT (ce este sunetul, silaba,cuvântul, scrierea corectă la/l-a)  <https://wordwall.net/ro/resource/6571040/scrierea-corectă-la-l-a> | conversatia  explicatia | laptop  videoproiector  tabla  PPT | frontal | evaluare orală  observarea sistematică |
| ***3.Captarea atentiei***  ***5 min*** | ***O1*** | Elevii vor fi împărțiți în 3 grupe, după care învățătorul va împărți 3 plicuri. Fiecare plic conține un rebus.  Elevii îl vor rezolva și vor afla titlul lecției de astăzi.  Am aflat: Subiectul lecției de astăzi se numește **SUBSTANTIVUL** | observatia  explicatia  conversatia | laptop  videoproiector  tabla | frontal | observarea sistematică |
| ***4. Anunţarea temei şi a obiectivelor***  ***2 min.*** |  | Elevii sunt anuntati ca astazi vor invata o alta parte de vorbire si anume adjectivul.  Va trebui sa gaseasca insusiri pentru Mos Nicolae, pentru cadourile primite de la acesta, sa identifice adjectivele dintr-o serie de cuvinte si din textul dat. | conversatia explicatia |  | frontal |  |
| ***5. Dirijarea invatarii***  ***20 min***  ***6.Obtinerea performantei***  ***5 min*** | ***O2***  ***O2***  ***O3*** | În continuare elevii vor primi câte o fișă cu un text, Mica Sirenă.  **Întrebări necesare pentru înțelegerea textului.**  Unde se petrece întâmplarea?  Întâmplarea se petrece pe fundul mării.  Câte fete are împăratul?  Împăratul are șase fete.  Ce făcea Mica Sirenă după ce a crescut?  Mica Sirenă își însoțea surorile la suprafața apei.  Ce a văzut Mica Sirenă?  Un tânăr pe o corabie gata să se înece.  Pe cine a rugat să o transforme în om?  Mica Sirenă a rugat-o pe vrăjitoare să o transforme în om.  Dragii mei, în textul pe care tocmai l-am deslușit, observați cuvinte marcate cu culoarea roșie.  În tabelul acesta vom nota fiecare cuvânt găsit la locul potivit.  În tabelul acesta vom nota fiecare cuvânt găsit la locul potivit.   |  |  |  | | --- | --- | --- | | Ființe | Fenomene ale  naturii | Lucruri |   Ce observăm?  Cuvintele se pot împărți, în clase sau în grupe numite **părți de vorbire.**  **Părțile de vorbire pot denumi: ființe, lucruri(obiecte), fenomene ale naturii naturii,însușiri, acțiuni etc.**   * **Daţi exemple de cuvinte care**   **denumesc fiinţe** : (copil, urs , lalea )   * Daţi exemple de cuvinte care denumesc   însuşiri .( leneş, frumos, deştept , cuminte)   * Enumeraţi cuvinte care exprimă acţiuni . * (a pleca , a scrie, a dansa) * Ce fenomene ale naturii cunoaşteţi ? * (ploaie , vânt , ceaţă) * Enumeraţi nume de lucruri din clasă . * Ce cuvânt nu se potriveşte ? (exerciţiu –   joc)  - pește, sirenă, pleacă, împărat. de ce ?  R:Pentru că „pleacă” este o altă parte de vorbire, pe care o vom învăța anul acesta  - roşie, ardei, cartof, urât; de ce ?  R: Pentru că „urât” este o însușire  - pisică, oaie, portocaliu, câine; de ce ?  R: Pentru că este o culoare  - cireşe, cal, vacă, oaie; de ce ?  R: Pentru că sunt alimente nu animale     * Învățătorul comunică elevilor că   aceste cuvinte se numesc **substantive**.  „ Astăzi vom învăţa la ora de limba şi literatura română “**Substantivul”.** Se va nota titlul pe tablă şi în caiete.  **„Substantivul este partea de vorbire care denumeşte fiinţe, lucruri,fenomene ale naturii.”**   * Definiţia se va repeta de mai multe ori cu   toată clasa pe grupe şi individual pentru a se reţine de către toţi elevii iar pe caiete vor lipi un carton cu definiția substantivului.   * Se vor da exemple de alte substantive   care să denumească fiinţe, lucruri, fenomene ale naturii .  Se va organiza o întrecere pe grupe. Elevii  trebuie să găsească substantive care să arate:  \* nume de păsări : grupa I  \* nume de copaci : grupa a II- a  \* nume de instrumente muzicale : grupa a III- a  \* de animale domestice : grupa a IV-a  \* nume de fenomene ale naturii : grupa a V- a  \* nume de fructe . grupa a VI- a | explicaţia  conversatia  explicaţia  conversatia  explicaţia  conversatia  exercitiul  converssatia  explicatia  observatia  exercitiul | laptop  videoproiector  laptop  tablete  videoproiector  laptop  tablete  caiete dictando  stilouri  tabla  marker  fisa de lucru  caiete | frontal  individual  frontal  individual  frontal  individual  frontal  individual | observarea  orala  observarea  sistematica  aprecieri  verbale  observarea  sistematica  aprecieri  verbale |
| ***7.Asigurarea retentiei***  ***si a transferului***  ***5 min*** | ***O4*** | * Elevii vor primi o fişă de rezolvat independent, nu înainte de a se face o recapitulare a celor învăţate . | conversatia  explicatia  exercitiul | Fișă de lucru,  stilou | frontal  individual | orala  observarea  sistematica  aprecieri verbale |
| ***8.Incheierea activitatii***  ***2 min*** |  | * Se va comunica tema pentru acasă.   Se fac aprecieri generale şi individuale. | conversatia |  |  | aprecieri verbale,  generale |

**FIŞĂ DE MUNCĂ INDEPENDENTĂ**

1. **Subliniază substantivele din textul de mai jos:**

„.....Dar, fiindcă plătise acele farmece cu glasul ei, Mica Sirenă nu fu în stare să-i vorbească prinţului despre iubirea ce i-o purta. Apoi, la aflarea veştii că prinţul urma să se însoare cu tânăra care-l găsise pe ţărm, îşi simţi inima sfâşiată de durere. Tot de la vrăjitoarea mării mai ştia că, dacă l-ar fi ucis pe prinţ, ar fi redevenit sirenă. Dar nefiind în stare să îl omoare pe cel pe care-l iubea atât de mult, Mica Sirenă se aruncă în apa mării, preschimbându-se pe vecie în spuma cea albă a valurilor.....”

1. **Completează următoarele proverbe:**

„ ............................................................... la nevoie se cunoaște”.

„Cine nu învață la ................................................, va plânge la......................................................”

„Pomul se cunoaște după ............................................, iar omul după ..................................................................”

„Lupul își schimbă ........................................................., dar ..................................................................ba.”

**Mica Sirenă**

****

  A fost odată, pe fundul mării, o împărăţie fermecată a sirenelor. **Împăratul** acelui tărâm avea şase **fete** preafrumoase. Iar cea mai mică dintre ele îşi petrecea multă vreme ascultând poveştile depănate de bunica ei, despre lumea de dincolo de **oglinda** apei. Când mai crescu, Mica Sirenă prinse a-şi însoţi surorile. Ieşeau din **valuri** cu mare băgare de seamă, ca nu cumva să fie văzute, şi priveau curioase **corăbiile**. Le plăcea tare mult să cerceteze ciudatele fiinţe cu două picioare, care forfoteau pe punte. Într-o zi, pe mare se stârni o **furtună** cumplită, care prinse la mijloc o corabie şi o purtă de colo-colo ca pe o coajă de nucă. În cele din urmă, valurile şi **vântul** puternic o răsturnară şi apoi o scufundară.  
          Deodată, Mica Sirenă auzi un glas cerând ajutor. Era un **tânăr** de pe **corabie**, gata-gata să se înece. Mica Sirenă îl scăpă de la moarte, ducândul la mal. Văzând o tânără care alerga înspre ei, mica prinţesă se ascunse după nişte stânci.  
          — E însuşi prinţul! spuse tânăra, luându-l în braţe.  
Şi, tocmai atunci, prinţul îşi reveni şi deschise ochii. Adevărul era că Mica Sirenă se îndrăgostise de chipeşul prinţ.  
          Nu trecea zi să nu iasă din valuri, în preajma ţărmului, nădăjduind să-l revadă. Şi, cum nu mai putea de dor, merse la **vrăjitoarea** mării şi-i ceru s-o prefacă într-un om ca toţi **oamenii**.  
          — Fie, numai că, drept răsplată pentru astfel de farmece, vreau să-mi dai glasul tău, îi ceru vrăjitoarea. Şi mai trebuie să ştii că n-o să mai poţi înota până la palatul tatălui tău şi la surorile tale, iar dacă prinţul nu te va lua de nevastă, te va paşte moartea!  
          Chiar şi aşa, Mica Sirenă tot se învoi, după care luă de la vrăjitoare licoarea fermecată şi o bău. Dintr-odată se simţi de parcă o **sabie** cu două tăişuri i-ar fi spintecat trupul delicat, iar de durere leşină. Când îşi reveni, observă că se afla undeva pe ţărm şi că, în loc de coada de peşte, avea acum două picioare! În scurt timp apăru prinţul care, crezând că e vreo naufragiată, o luă pe preafrumoasa fată în braţe şi o duse la castelul lui.

Dar, fiindcă plătise acele farmece cu glasul ei, Mica Sirenă nu fu în stare să-i vorbească prinţului despre iubirea ce i-o purta. Apoi, la aflarea veştii că prinţul urma să se însoare cu **tânăra** care-l găsise pe ţărm, îşi simţi inima sfâşiată de durere. Tot de la vrăjitoarea mării mai ştia că, dacă l-ar fi ucis pe prinţ, ar fi redevenit sirenă. Dar nefiind în stare să îl omoare pe cel pe care-l iubea atât de mult, Mica Sirenă se aruncă în apa mării, preschimbându-se pe vecie în spuma cea albă a valurilor...

 